Source: http://www.vidakovics.hu/cat-csaladi-es-oroklesi-jog/gyermektartas/
Timestamp: 2017-06-25 22:22:10+00:00

Document:
GYERMEKTARTÁS - válóperes ügyvéd dr. Vidákovics Béla Zsolt
Válóperes ügyvéd - válás, gyermekelhelyezés +36 30 357 2124 Vidákovics Ügyvédi Iroda | dr. Vidákovics Béla Zsolt ügyvéd»Gyermektartás Válóperes ügyvédet keres?
VálóperA házastársak vagyoni viszonyainak rendezéseGyermekelhelyezésGyermekelhelyezés 2 - Legfelső Bíróság 17. számú irányelveGyermektartásHázastársi vagyonközösségLakáshasználatVálás - VálóperVálóperes ügyvédVégrendeletBüntetőjogAdócsalásÁllatkínzásBűncselekmény fogalmaCsalásCserbenhagyásCsődbűncselekményElőzetes letartóztatásFeljelentésGarázdaságHamis tanúzásHamis vádHűtlen kezelésIttas vezetés - Járművezetés ittas állapotbanJogos védelemKábítószer-KereskedelemKöltségvetési CsalásKörözés - ElfogatóparancsKözokirat-hamisításLopásMagánlaksértésÖnbíráskodásOrgazdaságRablásRágalmazásSegítségnyújtás elmulasztásaSikkasztásSzexuális kényszerítésTelefonlehallgatás - TITKOS adatszerzésTelefonlehallgatás 2 - TITKOS információgyűjtésVédőügyvéd feladataVesztegetésVesztegetés - Hivatali VesztegetésZaklatásZsarolás	GYERMEKTARTÁS
Mind a válóperek, mind a gyermekelhelyezési perek egyik legfontosabb kérdése a gyermek tartása, a gyermektartásdíj összegének megállapítása, annak mértéke.
Vita nélkül, gyorsan lezárható a kérdés, ha a felek közösen együttműködve meg tudják határozni a gyermek szükségleteit, a szülők teherbíró képességét, hogy melyik fél hogyan, mekkora összeggel milyen arányba, milyen tevékenységgel járul hozzá a gyermek tartásához. Ha a felek között a gyermektartásra vonatokozó, a bíróság által jóváhagyható megállapodás nem jön létre, akkor a bíróságnak kell döntenie a gyermektartásdíj mértékéről.
Gyakori kérdések a gyermektartásdíjjal kapcsolatban:
- Mekkora összeget kaphatok?
- Mekkora összeget kell fizetnem?
- Mik azok a költségek, amik elszámolhatóak a gyermekre?
- Mit takar a gyermek szükséglete?
- Mi az a jövedelem, amit figyelembe vesz a bíróság a gyermektartásdíj megállapításakor?
- Valójában a jövedelem 15 és 25%-a között kell hogy legyen a gyermektartásdíj összege?
- Mindkét szülő jövedelmét és annak arányát is figyelembe veszik a gyermektartás megállapításakor?
- A jövedelem százalékában, vagy fix összegben állapítják meg a gyermektartásíj összegét, vagy lehet a kettő kombinációja is?
- Kérhetem a munkáltatótól történő közvetlen letiltást?
- A gyermek hány éves koráig jár a gyermektartásdíj?
- Mi van akkor, ha a gyermeknek önálló jövedelme van, ha dolgozik?
- Megfizethetem a gyermektartásdíjat előre egyösszegben, és ez lehet a gyermeknek juttatott ingatlan ajándék?
Valamennyi felmerülő kérdést szinte lehetetlen felsorolni, ezért ismertetem Önökkel az idevonatkozó törvényt és egyszerűsített magyarázatát:
69/A. § (1) A szülő a saját szükséges tartásának rovására is köteles megosztani kiskorú gyermekével azt, ami közös eltartásukra rendelkezésre áll. Ez a szabály nem irányadó, ha a gyermek tartása vagyonának jövedelméből kitelik, vagy a gyermeknek tartásra kötelezhető más egyenesági rokona van.
Minden gyermeknek joga van olyan életszínvonalhoz, amely lehetővé teszi kellő testi, szellemi erkölcsi és társadalmi fejlődését. Ez a jog több mint az ellátásra való jog. A szülőknek lehetőségeikhez mérten, (anyagi eszközök, bevétel, kiadás, kötelezettségek) a szükséges életkörülményt kell biztosítani, ezen a gyermek tényleges életviteléhez megfelelő, fejlődéséhez szükséges tanulmányok folytatásához elengedhetetlen kiadásokat kell érteni.
A szülők a tartásért fokozottan kötelesek helytállni, amely azt jelenti, hogy a szülő saját szükséges tartásának rovására is köteles megosztani a kiskorú gyermekével mindazt, ami a közös eltartásukra rendelkezésre áll. Azonban ez nem vezethet a szülő megélhetésének teljes ellehetetlenüléséhez. A szülőnek saját szükséges tartása terhére megállapítható gyermektartásdíj-fizetési kötelezettsége nem korlátlan.
Nem köteles a szülő saját szükséges tartásának rovására tartani a gyermeket, ha tartásra kötelezhető más egyenesági rokona van, (pl.: másik szülő, nagyszülő), vagy tartása a saját jövedelméből kitelik. A tartás sorrendjében a szülők tartási kötelezettsége a nagyszülőkét megelőzi.
A gyermek tartása magába foglalja:
- a gyermek élelmezését,
- ruháztatását,
- iskoláztatását és
- lakhatásának biztosítását is.
A különélő szülő által pénzbeli tartásként nyújtott összeg a gyermek életvitelével felmerült, rendszeres kiadásokkal járó igényeit hivatott kielégíteni.
Tartásdíjat kell fizetni:
- a kötelezett jövedelméből,
- táppénzből,
- nyugdíjból,
- munkanélküli segélyből, járadékból,
- ruházati illetményből és borravalóból is.
Ha a szülőknek két közös kiskorú gyermeke van, és ezek közül az egyiket az anyánál, másikat az apánál helyezik el, és a szülők jövedelme azonos, egyikük sem fizet tartásdíja. Abban az esetbe, ha az egyik fél jövedelme magasabb mint a másiké, akkor a magasabb jövedelmű fél tartásdíj-különbözetet fizet.
A gyermektartásdíj pénzben történő fizetése esetén a jogosult vagy elfogadja a kötelezett önkéntes teljesítését, vagy végrehajtás útján kéri a tartásdíj folyósítását, illetve kérheti, hogy a bíróság a gyermektartásdíjat a kötelezett munkáltatójánál tiltsa le.
Egyösszegű fizetés:
Lehetősége van a feleknek arra, hogy a jövőben esedékes tartásdíjat a különélő szülő előre egyösszegben, vagyontárgy gyermeknek történő ajándékozásával teljesítse. Az ilyen szerződést követően a pénzbeli tartásra kötelezett szülő későbbi marasztalása nem lehetséges, mivel a gyermeket gondozó szülőnek ebben az esetben már a szerződés megkötésekor számolnia kellett azzal, hogy az idő előre haladtával a gyermek költségei nőni fognak, illetve a kötelezett jövedelme is változhat, nőhet.
Nem kizárt azonban, hogy a bíróság érvényes megállapodás esetén kötelezze a tartásra kötelezett személyt, hogy a gyermek részére tartást fizessen. Ezek tipikusan azok az esetek, amikor a vagyontárggyal történt kielégítést követően a felek körülményeiben nem várt lényeges változás (rendkívüli kiadás) áll be, mint például a gyermek rendszeres gyógykezeléssel, nagyösszegű kiadással járó betegsége, tanulmányi többletköltség stb.
69/B. § A gyermektartásdíjról a szülők megegyezésének hiányában a bíróság dönt.
1. Gyermektartásdíj a szülők megegyezése alapján
A felek egyezségének megváltoztatását az egyezség jóváhagyásától számított két éven belül – az egyéb törvényes feltételek megléte esetén is – csak akkor lehet kérni a bíróságtól, ha az a felek gyermekének érdekét szolgálja, illetve a lényeges körülmények változása folytán a megállapodás valamelyik fél érdekét súlyosan sérti.
69/C. § (1) A tartásdíj összegét gyermekenként általában a kötelezett átlagos jövedelmének 15-25%-ában kell megállapítani. A gyermektartásdíj meghatározásánál figyelemmel kell lenni:
2. A gyermektartásdíj mértéke alapjául szolgáló jövedelem és megállapításának módja
Az ítélkezési gyakorlat a gyermektartásdíj alapjául szolgáló jövedelem megállapításánál eddig sem alkalmazta mereven a 4/1987. (VI. 14.) IM rendelet 10. §-ában foglaltakat.
Ha a különélő, tartásra kötelezett szülőnek több gyermeke van a tartásdíjat úgy kell megállapítani, hogy egyik gyermek se kerüljön a másiknál kedvezőtlenebb helyzetbe, különösen akkor, ha nem egy háztartásban nevelkednek.
A bíróságnak a gyermektartásdíj megállapítása során figyelemmel kell lenni a gyermek tényleges szükségletére, mindkét szülő jövedelmi és vagyoni viszonyaira, a szülők háztartásában eltartott más, saját, illetőleg mostoha gyermekre, valamint a gyermek saját jövedelmére.
A gyermek szükségletei körében az alapszükségleteket biztosítani kell.
- a lakhatás,
- az élelmezés,
- ruházkodás,
- gyógykezelés,
- oktatás, stb. lehetnek.
Az alapszükségletek gyermekenként eltérőek lehetnek, amely adódik a gyermek egészségi állapotától, korától, nemétől, neveltetésétől stb. A törvény szerint ezek a szükségletek a szülő teljesítőképességéhez igazodnak.
Főszabály szerint a tartásdíj mértékének megállapításánál, a kötelezett jövedelmeként, a bérköltség címén juttatott összes járandóság lehet a számítás alapja.
Ha a gyermek tartása a fentiek szerint számított összegből biztosított a túlmunkából eredő bevételt, nem indokolt gyermektartásra elvonni.
- a gyermek gondozásával együttjáró időbeni elfoglaltságot.
- betegség esetén gyógykezelésével járó rendkívüli kiadásokat,
- ápolásból keletkező táppénzes állományból adódó keresetveszteséget,
- a lakhatás biztosításából adódó kiadásokat és
- a többletmunkát, amit a gyermek ellátása von maga után.
4. Külön háztartásban nevelkedő gyermekek tartása
A gyermektartásdíj mértékének megállapításánál az annak alapjául szolgáló jövedelmen túl figyelemmel kell lenni a saját háztartásban eltartott más, saját, illetve mostoha gyermekre is. Ha a szülők két vagy több gyermek tartására kötelesek, a tartásdíjat úgy kell megállapítani, hogy egyik gyermek se kerüljön a másiknál kedvezőtlenebb helyzetbe. Ezért mindkét szülő anyagi helyzetét fel kell tárni, jövedelmeiket össze kell vetni.
Ha a szülők közös gyermekei külön háztartásban nevelkednek, akkor a szülők között a tartás egyenlő arányban oszlik meg. Ha a szülők jövedelme azonos mértékű, akkor egyik szülőnek sem kell gyermektartást fizetnie. Abban az esetbe, ha a szülők jövedelmei között számottevő eltérés van, akkor a magasabb jövedelemmel rendelkező szülő a külön nevelkedő gyermek részére kiegészítő tartás kell hogy fizessen. Tovább bonyolódik a helyzet, ha az egyik szülőnél egy, a másik szülőnél két gyermek nevelkedik, és a koruk és nemük is eltérő. Ebben az esetben nem elégséges a szülők jövedelmét számba venni, mert számolni kell a gyermekek eltérő szükségleteivel, ami adódik az eltérő korukból, egészségi állapotukból, nevelésükből stb.
5. A gyermek saját jövedelme
A gyermektartásdíj meghatározásánál figyelemmel kell lenni a gyermek saját jövedelmére is, amely kihatással van, csökkenti a fizetendő gyermektartásdíj mértékét. A gyermek saját jövedelme lehet munkaviszonyból, de származhat akár ingatlan bérbeadásából, stb… is.
A családi pótlék és az árvaellátás nem tekinthető a gyermek tényleges jövedelmének, de a tartás mértékére kihatással van. A családi pótlékot, ugyanúgy, mint a tartásdíjat, a gyermeket természetben gondozó szülő a kiskorú gyermek ellátására köteles felhasználni.
6. A tartásdíj formái
A tartásdíjat százalékos arányban vagy határozott összegben, vagy határozott összegben és bizonyos jövedelmek százalékában kell meghatározni. A kötelezettel szemben érvényesíthető összes tartási igény a jövedelme 50 %-át nem haladhatja meg.
c) határozott összegben és bizonyos jövedelmek százalékában
a) százalékos marasztalás:
Ha a bíróság a tartásdíjat százalékosan állapítja meg, minden esetben meg kell jelölnie a tartásdíj alapösszegét is.
Előfordulhat, hogy a tartásra kötelezett jövedelme jelentős ingadozást mutat. A nyári hónapokban kimagasló jövedelmet ér el, ezzel szemben a téli hónapokban bevétele nincs. Ebben az esetben a téli hónapokban a tartásdíj alapösszegét kellene megfizetnie, annak ellenére hogy jövedelme egyáltalán nincs, vagy nagyon alacsony, míg a nyári hónapokban a kimagasló jövedelmének meghatározott (20%) százalékát kellene teljesítenie, ami jelentősen meghaladhatja a gyermek tényleges szükségletét. Ebben az esetben a százalékos marasztalás indokolatlan terhet jelentene a tartásra kötelezettnek.
Ezért azokban az esetekben, amikor a tartásra kötelezett jövedelme ingadozást mutat a bíróság mellőzi a százalékos marasztalást, ilyenkor méltányosabb határozott összeg megfizetésére kötelezni a szülőt.
A százalékos marasztalásnak előnye a jogosult számára az, hogy folyamatosan hozzájut a kötelezett jövedelmének 20 %-ához akkor, és amennyiben a kötelezett jövedelme emelkedik, azzal együtt emelkedik a gyermektartás díjra megfizetett összeg is. Ezzel szemben az alapösszeget megkapja akkor is, ha a kötelezett munkabére lecsökken.
A jogosult kérheti mind a százalékos mind az alapösszegű tartásdíj letiltását, amely a munkáltatóhoz intézett közvetlen bírósági felhívással történik.
b) A határozott összegű tartásdíj megállapítása
Amikor a kötelezett jövedelme kiemelkedően magas, amikor a jövedelem összege jelentős ingadozást mutat, illetve több különböző forrásból származik, vagy pontosan nem határozható meg indokolt a tartásdíjat határozott összegben megállapítani.
Amikor a kötelezett jövedelme pontosan nem határozható meg, a bíróságnak részletes bizonyítást kell felvennie, amely keretében vizsgálhatja a kötelezett életvitelét, (gépkocsi vásárlás, havi rezsiköltsége, külföldi utazás, stb…) körülményeit, amelyekből következtetés vonható le az átlagos jövedelmére.
A tartásdíj összegét csupán általában kell gyermekenként a kötelezett átlagos jövedelmének 15-25 %-ában megállapítani, az eset körülményei azonban ennél alacsonyabb és magasabb mértékű gyermektartásdíj megállapítását egyaránt indokolhatják.
c) határozott összegben és bizonyos jövedelmek százalékában marasztalás:
Ah a tartásra kötelezettnek pontosan meghatározható, különböző forrásból származó jövedelme van, a bíróság a tartásdíjfizetési kötelezettséget határozott összegben és bizonyos jövedelmek százalékában állapíthatja meg.
69/D. § (1) A tartásra kötelezett személy akkor is kötelezhető gyermektartásdíj fizetésére, ha a gyermek az ő háztartásában él ugyan, de tartásáról nem gondoskodik.
A gyermektartás összegének meghatározása minden esetben gondos mérlegelést kíván. Ha gyermektartással kapcsolatos kérdése van, forduljon gyakorlott ügyvédhez. Konzultáció keretében választ kaphat valamennyi kérdésére. Forduljon bizalommal a Vidákovics Ügyvédi Irodához.

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság